**ОБЩИ УСЛОВИЯ**

**I. РЕЗЕРВАЦИИ И ЗАПИСВАНИЯ**

Записването за туристическите програми на „СЪНРАЙЗ ТРАВЪЛ” се извършват в офисите на фирмата или на оторизираните туристически агенции в страната. Записването става срещу внесен депозит в размер на 30% от стойността на автобусните програми или 30% от стойността на заявената екскурзия плюс стойността на самолетния билет при самолетните програми, както и сключен договор за организирано пътуване. Заплащането на остатъка от стойността на пакета се извършва в сроковете, описани в договора, но не по-късно от 14 дни /за автобусните програми/ и 30 дни /за самолетните програми/ преди началната дата на отпътуването. Плащането се извършва в брой или по банков път. Фактури се издават по искане на клиента в 5- дневен срок от датата на плащане.

**II. НЕОБХОДИМИ ДОКУМЕНТИ**

За пътуването Ви е необходим валиден документ за самоличност (паспорт или лична карта), медицинска застраховка и сума за дневни разходи. **За деца под 18 години, пътуващи непридружени от родител/и, се изисква нотариално заверено родителско разрешение детето да напусне страната + 2 ксерокопия + копие на акт за раждане. В случай на починал родител – смъртен акт.** В зависимост от визовия режим на посещаваните страни, ще Ви бъде предоставена информация за съответните визови условия. Чужди граждани, желаещи да пътуват със „СЪНРАЙЗ ТРАВЪЛ”, трябва да се информират за режима на техните страни със страните, включени в съответната екскурзия.

**III. ЦЕНИ**

Цените за всяка програма включват услуги, подробно описани за всяка от тях поотделно. „СЪНРАЙЗ ТРАВЪЛ” си запазва правото да променя цената на екскурзията, вследствие на обективни причини като промяна в цените на горивата, гранични, магистрални, общински и др. такси, данъчни ставки и обменни валутни курсове с над 5%. Това увеличение не може да бъде повод за отказ от страна на туриста. Цените на индивидуалните екскурзии със самолет са калкулирани при цени на хотелско настаняване и трансфери към датата на издаване на каталога. Пакетните цени не включват медицински застраховки за акутни заболявания (виж **т.X.„Застраховки”** по-долу). Пакетните цени не включват входните такси за музеи, билети за разходки с корабчета, билети за метро и друг вид обществен транспорт, атракции и развлечения, джобни пари и пр.

Цените на автобусните и самолетните екскурзии са в лева и са на

човек, настанен в двойна стая. В случаите, когато има различна цена за трети възрастен в двойна стая, това е ясно указано. Когато не е обявено намаление за трети възрастен в двойна стая, това значи, че няма такова.

При цените за деца и младежи, формулировката дете + един или двама възрастни означава дете с един или съответно, двама възрастни в една стая.

Цените на музеите, корабчетата и др. атракции, които „СЪНРАЙЗ

ТРАВЪЛ”е афиширал, са информативни и фирмата не се обвързва с тяхната абсолютна точност.

**IV. ХОТЕЛИ**

Туристите се настаняват в хотели категория 2\*/3\*/4\*, като категорията на хотела е определена съгласно местния стандарт и се различава в отделните страни. Настаняването е в двойни стаи със самостоятелен санитарен възел. Не всички хотели 3\* разполагат с климатик, телевизор и мини бар. В някои хотели ползването на последните се заплаща допълнително на рецепция. Обикновено стаите са на разположение от 14 ч в деня на пристигане до 11 ч. в деня на отпътуване. При възможност, ако програмата позволява, настаняването може да стане при пристигане на групата. Посочените в програмите средства за настаняване могат да бъдат сменени с други от същата категория, като това не може да бъде причина за отказ от пътуване. При желание за настаняване в стая с три легла, туристите следва да имат предвид, че обикновено третото легло е сгъваемо легло/диван или походно легло. На такова легло не препоръчваме настаняване на други туристи, освен деца до 12г. Настаняването в единична стая задължително се доплаща от туриста, освен в случаите, когато същият се комбинира с друг турист, при изричното съгласие на последния.

**V. ТРАНСПОРТ**

Автобусните програми се провеждат с комфортни туристически автобуси, лицензирани от Министерството на транспорта, оборудвани с климатик, видеосистема, минибар, микрофон и др.. Консумацията на напитки се заплаща допълнително. В превозните средства не се разрешава пушене и хранене! По време на пътуването се правят почивки през интервал от 2-4 ч. **Местата в автобуса се разпределят по реда на записване – по- рано записалите се туристи имат възможност за избират настаняването си, според своето желание. Туристическите места, разположени на втория ред в автобуса са комплимент към редовните наши клиенти.** От останалите туристи те могат да бъдат ползвани срещу доплащане в размер на 5 % от основната цена.

Желаещите да използват двойна седалка, могат да го направят срещу допълнително заплащане, конкретно посочено за всяка програма.

**VI. ВРЕМЕ ЗА ИЗПЪЛНЕНИЕ**

Всички обявени часове са в местно време и пристиганията са ориентировъчни. „СЪНРАЙЗ ТРАВЪЛ” не носи отговорност за неконсумирани услуги или загубено време, при закъснения, породени от непреодолима сила или обстоятелства, независещи от нея.

**VII. ОТСТЪПКИ**

Туристите ползват по избор една от посочените по-долу отстъпки,

**валидни САМО за автобусните екскурзии:**

**3 % от пакетната цена – за Ранни записвания (2 месеца преди**

**датата на екскурзията)**

**За група от 12 пълноплащащи туристи по автобусните програми**

**– 1 място гратис, за 20 пълноплащащи туристи – 2 места гратис,**

**за 30 пълноплащащи туристи – 3 места гратис, за 40 пълноплащащи туристи – 4 места гратис.**

**VIII. АНУЛАЦИИ И РЕКЛАМАЦИИ**

**Крайният срок,** в който ВЪЗЛОЖИТЕЛЯТ има право да се откаже от договора без да дължи неустойки и обезщетение за това, е 10:00 часа на първия работен за туроператора ден, следващ деня , в който е сключен договорът.

Турист има право да преотстъпи своето пътуване на друго

лице. Пътуването не може да бъде преотстъпено на лица, които нямат български паспорт, или документ за редовно пребиваване в Р. България, на лица със здравословни и други проблеми, които могат да попречат на организираното пътуване. Преотстъпването на място в организирано пътуване на друго лице изисква приемане на същите условия и ангажименти по пътуването, поети от титуляра до момента.

В случай, че турист преотстъпва своето пътуване на друго лице и от това произтича заплащане на глоби по вече оформени пътнически документи – самолетни, фериботни или автобусни билети, ВЪЗЛОЖИТЕЛЯТ носи финансовата отговорност по замяната на тези документи в пълния размер на глобите и дължи тяхното заплащане при сключването на договор със „СЪНРАЙЗ ТРАВЪЛ” за организирано пътуване на другото лице . В случай, че турист преотстъпва своето пътуване на лице от противоположния пол и това поражда необходимостта от настаняване в единична стая, то автоматично с прехвърлянето на пътуването, ВЪЗЛОЖИТЕЛЯТ се задължава с необходимата сума за доплащане на настаняването. В случай на отказ за заплащане на така възникналото задължение, това се счита за отказ от пътуване и отговорността затова се носи изцяло от ВЪЗЛОЖИТЕЛЯ.

При отказ на клиента от пътуване, независимо от причините,

„СЪНРАЙЗ ТРАВЪЛ” възстановява платените до момента суми, като удържа следните неустойки, в проценти от общата цена:

**Самолетни програми**

От деня, следващ деня на записването до деня на издаване на самолетния билет, но не по-късно от 61 дни преди датата на заминаване – 10% от основната цена на пътуването, от 60 ден до деня на издаване на самолетния билет – 30% от основната цена на пътуването, от деня на издаване на самолетния билет до 30 ден преди датата на заминаване – 35% от общата цена на организираното пътуване + стойността на самолетния билет и летищните такси, от 29 ден до деня на заминаване – 100% от общата цена на организираното пътуване включваща стойността на самолетния билет и летищните такси

**Автобусни програми**

до 30 дни - 10% от стойността на тур. пакет;

от 29 до 20 дни - 30% от стойността на тур. пакет;

от 19 до 7 дни - 80% от стойността на тур. пакет;

по-малко от 7 дни - 100% от стойността на тур. пакет.

При записване в последен момент - 100 % стойността на тур. пакет

Възстановяването на суми се извършва в срок до 14 дни след анулацията, освен ако в договора не е предвидено друго.

При предварително закупуване на билети за големите музеи, галерии и атракциони се спазват анулационните условия на същите. При предварителното закупуване на билети за Айфеловата кула, се спазват анулационните условия на кулата, според които администрацията на кулата има право при форс мажорни обстоятелства (обледяване, вятър сняг и пр.) да не допусне качване на туристи на кулата, въпреки закупените предварително билети, без да възстановява парите за последните.

При възникнали условия за рекламации относно организацията и провеждането на програмите, същите се приемат в писмен вид, в седемдневен срок след завръщането на клиента и при представяне на необходимите доказателства за неизпълнението или за некачественото изпълнение на услугата. Такива са:

протокол за конкретното събитие, подписан от туриста и отговорната страна /представител на хотела, водач на групата, представител на фирмата-партньор, посочена във ваучера и т.н./.

„СЪНРАЙЗ ТРАВЪЛ” се задължава да даде своя отговор в

едномесечен срок от депозирането на рекламацията. Рекламации, неподадени в срок или непридружени от съпътстващите документи не се разглеждат.

Всички автобусни екскурзии се осъществяват при необходим

минимум 35 записани туристи, а за самолетните - при 10 туриста. Допълнителните екскурзии се осъществяват при минимум 20 записани туристи, освен ако не е указано друго в конкретната програма. В случаите на по-малко записали се клиенти,

„СЪНРАЙЗ ТРАВЪЛ” може да анулира провеждането на екскурзията, като уведомява записалите се клиенти не по-късно от 7 дни преди определената начална дата или да им предложи пътуването да се осъществи при по-висока от обявената цена. За пътувания в страната срокът за анулация е 3 дни преди датата на отпътуване. Последното изисква писмено съгласие на туристите.

**IX. ОТГОВОРНОСТ**

„СЪНРАЙЗ ТРАВЪЛ” носи пълна отговорност за качеството на всички услуги,включени в програмата.

„СЪНРАЙЗ ТРАВЪЛ”не носи отговорност и не възстановява суми при:

- промени в пътуването, причинени от форсмажорни обстоятелства (виж **XI. „Непреодолима сила, форсмажорни или независещи от нас обстоятелства“)** или по вина на авиопревозвача.

- при връщане на турист от гранични власти или при неспазване от страна на туристите на законите на дадена страна, независимо дали те са запознати с тях или не.

- ако някой турист се загуби, закъснее или не се яви на

определена среща по време на изпълнение на организираното туристическо пътуване.

- за услуги, самостоятелно избрани, организирани и заплатени от туриста на място, по време на провеждане на организираното пътуване.

- за съхранение на личния багаж, пари, ценности, документи и

др.

- за услуги, които допълват туристическата програма, изпълняват

се от трети лица и са описани на специални документи за изпълнението им, транспортни услуги, които се оформят с отделни документи за изпълнението им - билети: самолетни билети, фериботни билети, автобусни билети по редовни автобусни линии, ж.п. билети.

- при промяна на стойността на допълнително заплатени транспортни услуги от страна на превозвача, които се оформят с отделен документ - билет, включително летищни и фериботни такси, такси за сигурност на летища, гари и др. транспортни обекти.

- за заявени и заплатени услуги по време на самата екскурзия,

независимо от това, дали екскурзоводът съдейства за предоставянето на услугата или не.

„СЪНРАЙЗ ТРАВЪЛ” не носи отговорност при забавяне поради независещи от нас обстоятелства или непреодолими събития. Услуги, които не са консумирани по вина на туриста не подлежат на компенсация, стойността им не се възстановява и не се явяват основание за претенции от негова страна.

„СЪНРАЙЗ ТРАВЪЛ” не носи отговорност пред туриста в случай:

- че в резултат на алкохолно или наркотично опиянение туристът

възпрепятства изпълнението на програмата.

- на загуба на личен багаж, документи, пари и ценности,

включително и оставените в стаята на хотела.

- че по време на пътуването, здравословно състояние на туриста

се влоши и той се разболее, включително и в случай че това налага болнично лечение. Отговорността на „СЪНРАЙЗ ТРАВЪЛ”се изразява в осигуряването на застраховка „Помощ при пътуване в чужбина” със съответния лимит за злополука, спасителни разходи и медицински разходи.

- на нанесени щети на ползваните хотели и превозни средства по време на организираното пътуване. Конкретният извършител или извършители поема/поемат материалната отговорност за щетата, включително на място, когато това се изиска от потърпевшия. „СЪНРАЙЗ ТРАВЪЛ” не поема разходи по тази процедура и не дължи компенсации и обезщетения, при евентуална промяна на графика и съдържанието на организираното пътуване, включително и на туристи, които не са отговорни за щетата.

**X. ЗАСТРАХОВКИ**

**1. Медицинската застраховка е с доплащане на стойност 2 лв на**

**ден на турист до 65 г. върху пакетната цена.** Между 65 - 79 г.

следва да доплатят стойността на завишението за застраховка с конкретно посочения по програмата лимит. Всеки турист следва да доплати разликата в стойността на застраховката. Застраховката е в сила по време на пътуването извън България.

Медицинската застраховка е за акутни заболявания и полицата е с общо покритие 10 000 EUR и включен асистанс. При автобусните екскурзии, медицинската застраховка е групова и полицата се съхранява във водача на групата. При настъпване на застрахователно събитие, застрахованият е длъжен да изиска полицата от водача, в случай, че последната не е у него, и да уведоми по телефона в необходимия срок асистанс компанията и/или застрахователя за настъпилото събитие. Телефонните номера на асистанс компанията и застрахователя са изписани в

полицата.

„СЪНРАЙЗ ТРАВЪЛ” ЕООД e сключила, съгласно чл. 97 от Закона

за Туризма, застрахователен договор “Отговорност на туроператора” с лицензирана застрахователна компания, като същата е публикувана на интернет страницата на фирмата.

**2. Застраховка “Отмяна на пътуване”**

„СЪНРАЙЗ ТРАВЪЛ” ЕООД предлага застраховка “Отмяна на пътуване” при ЗАД „Армеец”, като за повече информация се обърнете към офисите на фирмата.

**XI. НЕПРЕОДОЛИМА СИЛА, ФОРСМАЖОРНИ ИЛИ НЕЗАВИСЕЩИ ОТ НАС ОБСТОЯТЕЛСТВА**

По време на пътуването, като такива се считат влошени

метеорологични условия, усложнена обстановка по пътищата, забавяне на гранични пунктове, оказване на помощ на турист, национални и религиозни празници, масови обществени мероприятия, стачки, военнополитически конфликти и ограничения, природни бедствия, промяна в работното време на музеи и обекти, технически проблем или авария с превозното средство непосредствено преди пътуване или по време на пътуването и други изключителни обстоятелства. Като непреодолима сила или събитие по време на пътуването или непосредствено преди него, се счита явление, което не може да се предвиди или избегне от страна на туроператора или неговите контрагенти при добросъвестно изпълнение на техните задължения. При тези случаи си запазваме правото на разместване на елементи и промени в програмата и на действия според конкретно възникналата ситуация, без агенцията да носи отговорност и да дължи неустойки за това.

С подписването на настоящите Общи условия, ВЪЗЛОЖИТЕЛЯТ потвърждава, че е запознат с програмата и е подписал договор за организирано пътуване на „СЪНРАЙЗ ТРАВЪЛ“ ЕООД, както и че е получил информационен формуляр за пътуването и сертификат за сключена застраховка „Отговорност на туроператора“.

Настоящите Общи условия се подписват три екземпляра – един за

ВЪЗЛОЖИТЕЛЯ, един за ТУРАГЕНТА и един за ТУРОПЕРАТОРА.

ВЪЗЛОЖИТЕЛ: ТУРАГЕНТ: ТУРОПЕРАТОР: